বেআইনি নির্মাণ মামলায় এবার পুরসভাকে তীব্র ভর্ৎসনা হাইকোর্টের

কলকাতা: বাঘাযতীন থেকে শুরু করে ট্যাংরা, এবং কলকাতার বহু প্রান্তে হেলে পড়ে বহুতল। যার জেরে এলাকাজুড়ে ছড়ায় আতঙ্ক। সুধু তাই নয়, জানা যায় সবকটি বহুতলই বেআইনিভাবে নির্মাণ করা হয়।

এই ব্যাপারে পুরসভা থেকে শুরু করে পুলিশের কাছেও অভিযোগ দায়ের করা হয়, কিন্তু মেলেনি সুরাহা। মামলা গড়ায় হাইকোর্টের দরবারে। আর সেই মামলাতেই এবার বেনিয়াপুকুর পুরসভাকে তীব্র ভর্ৎসনা করল কলকাতা হাইকোর্ট।

আরও পড়ুন: বিবাহ বিচ্ছেদ হলেই জীবন শেষ নয়, জীবনে এগিয়ে চলার পরামর্শ সুপ্রিম কোর্টের

কলকাতা হাইকোর্টের প্রধান বিচারপতি টিএস শিবজ্ঞানমের ডিভিশন বেঞ্চে এই মামলার বিচারপ্রক্রিয়া চলে। আর আজ বিচারপতি এই মামলায় মন্তব্য করেন, ‘মানুষ মরে গেলে আপনাদের ঘুম ভাঙবে?’। আগামী সপ্তাহের মধ্যে এই ব্যাপারে পুরসভাকে রিপোর্ট পেশ করার নির্দেশ দিয়েছেন প্রধান বিচারপতি।

জানা যাচ্ছে, বেআইনিভাবে শহর কলকাতার যত্রতত্র গজিয়ে উঠছে বহুতল। বেনিয়াপুকুর থানার ঠিক উল্টোদিকে সরু গলির মধ্যে বেআইনিভাবে একটি বাড়ি নির্মীত হয়েছে। মামলাকারীর বক্তব্য, সরু গলির মধ্যে এভাবে বহুতল গড়ে তোলা বেআইনি। অঘটন ঘটলে সেখানে উদ্ধারকার্য করাও সম্ভব নয়।

দেখুন অন্য খবর